CELEX: 62016CN0101
Language: et
Date: 2016-02-19 00:00:00
Title: Kohtuasi C-101/16: Eelotsusetaotlus, mille on esitanud Curtea de Apel Cluj (Rumeenia) 19. veebruaril 2016 – SC Paper Consult SRL versus Direcția Regională a Finanțelor Publice Cluj-Napoca, Administrația Județeană a Finanțelor Publice Bistrița Năsăud

17.5.2016   
            
            
               ET
            
            
               Euroopa Liidu Teataja
            
            
               C 175/9
            
         Eelotsusetaotlus, mille on esitanud Curtea de Apel Cluj (Rumeenia) 19. veebruaril 2016 – SC Paper Consult SRL versus Direcția Regională a Finanțelor Publice Cluj-Napoca, Administrația Județeană a Finanțelor Publice Bistrița Năsăud
   (Kohtuasi C-101/16)
   (2016/C 175/09)
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Cluj
   
      Põhikohtuasja pooled
   
   
      Apellant: SC Paper Consult SRL
   
      Vastustajad: Direcția Regională a Finanțelor Publice Cluj-Napoca, Administrația Județeană a Finanțelor Publice Bistrița Năsăud
   
      Eelotsuse küsimused
   
   
               1.
            
            
               Kas direktiiviga 2006/112/EÜ (1) on vastuolus siseriiklikud õigusnormid, mille alusel ei anta käibemaksu mahaarvamise õigust maksukohustuslasele niisuguse põhjendusega, et maksuamet on isiku, kellelt kaubad või teenused osteti ning kes on väljastanud arve, millel on näidatud maksumus ja käibemaks, tunnistanud tegevuse lõpetanud maksukohustuslaseks?
            
         
               2.
            
            
               Kas juhul, kui vastus esimesele küsimusele on eitav, on esimeses küsimuses kirjeldatud tingimustel direktiiviga 2006/112/EÜ vastuolus siseriiklikud õigusnormid, mille kohaselt piisab mahaarvamisõiguse andmisest keeldumiseks sellest, kui tegevuse lõpetanuks tunnistatud maksukohustuslaste nimekiri pannakse välja maksuameti asukohas ja avaldatakse tema veebisaidil avaliku teabe jaotise ettevõtjaid käsitlevas osas?
            
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).